Waray-Waray News: PGMA nagmando nga maging tertiary hospital an Gamay District Hospital
Catbalogan City (13 November) -- Ginmanduan ni Pres. Gloria Macapagal-Arroyo an Philippine Charity Sweepstakes (PCS) ngan Philippine Amusement Gaming Corporation (PAGCOR) kaupod hi Secretary Francisco Duque han Departamento Panlawas nga himuon an Gamay District Hospital han Northern Samar nga tertiary hospital.
Naging positibo ini nga kabatunan ni PGMA han mahituman hiya ha iya pagbisita ha Eastern Visayas nga may diarrhea outbreak ha nasabi nga lugar.
Sumala han pahayag ni PGMA dida han iya panmulong ha mga doctor han ginbuhat nga 13th Academic Meeting And Annual Convention han Philippine Academy Of Medical Specialists (PAMS) ha Isla Ballroom, Edsa Shangri-La Hotel, Mandaluyong City han Lunes, November 12, 2007, igin estorya ni PGMA an makalooy nga kahimtang han mga magsakit ha Gamay.
Dugang pa niya, 25 capacity bed la an hospital ug naging 60 na an pasyente, nagkulang na hin dextrose ug iba nga mahinungdanon nga igsarampod.
Hagilayon, kaupod an military doctors ug iba pa nga makakabulig, pumalipad an 8th ID Philippine Army nga nakabase ha Camp Lucban, Catbalogan City hin duha nga UH-IH helicopters dara an mga bulong ug mga doktor.
Ha pagkayana, segun kan PGMA ha iya pagtawag kan Governor Raul Daza, damo na daw an umuli ha balay han mga pasyente.
Igin asoy gihapon ni PGMA nga makure liwat kumadto an mga pasyente ha Catarman (kapital nga bungto han Northermn Samar) komo damo dinhi han lugar in waray pa haros mga kalsada. Salit ginmanduan niya hi Sec. Duque nga "Gastusan na lang natin yung hospital ng Gamay at gawin nating tertiary hospital."
Sumala han Presidente, dapat may-ada didto, "Espesyalistang surgeon, meron isang espesyalistang anesthesiologist, meron isang espesyalistang gynecologist dahil iyon ang mga pangangailangan for secondary. Magiging pagkakataon din na yung mga doktor sa banda roon ay makapag-diplomate or fellowship training na rin sa ilalim ng PAMS."
Bisan pa man daw kun nahi iban na an N Samar ha napulo nga gimagpopobrehe aadi pa ini napabilin ha Top 20 kinahanglan pa hiya magpahimo hin mga kalsada, upgrading han hospital ug iba pa basi manggud maka hiw-as nah an kakablasan an N Samar kaupod pa an pira nga probinsiya nga makuri-ay gihapon.
Ginsabi gihapon ni Presidente an iya mando, "I have authorized PAGCOR to release 100 million pesos to set up mobile clinics. This is in support of the outreach programs of your organization." (PIA-Samar) [top]
war_Latn war_Latn war_Latn war_Latn war_Latn war_Latn war_Latn war_Latn tgl_Latn war_Latn eng_Latn